               15.12.2016

               MT

               Il-Ġurnal Uffiċjali tal-Unjoni Ewropea

               C 468/283

         P7_TA(2013)0562
   Ħatra ta' membru tal-Qorti tal-Awdituri (Nikolaos MILIONIS – EL)
   Deċiżjoni tal-Parlament Ewropew tal-11 ta' Diċembru 2013 dwar il-ħatra proposta ta' Nikolaos Milionis bħala Membru tal-Qorti tal-Awdituri (C7-0310/2013 – 2013/0808(NLE))
   (Konsultazzjoni)
   (2016/C 468/63)

      Il-Parlament Ewropew,

               —

               wara li kkunsidra l-Artikolu 286(2) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C7-0310/2013),

               —

               wara li kkunsidra l-Artikolu 108 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0436/2013),

               A.

               billi l-Kumitat għall-Kontroll tal-Baġit tiegħu evalwa l-kwalifiki tal-kandidat propost, b'mod partikolari fir-rigward tal-kundizzjonijiet stipulati fl-Artikolu 286(1) tat-Trattat dwar il-Funzjonament tal-Unjoni Ewropea;

               B.

               billi waqt il-laqgħa tiegħu tas-7 ta’ Novembru 2013, il-Kumitat għall-Kontroll tal-Baġit sema’ lill-kandidat propost mill-Kunsill għall-kariga ta’ membru tal-Qorti tal-Awdituri;

               1.

               Jagħti opinjoni favorevoli dwar il-proposta tal-Kunsill għall-ħatra ta’ Nikolaos Milionis bħala Membru tal-Qorti tal-Awdituri;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta' informazzjoni, lill-Qorti tal-Awdituri kif ukoll lill-istituzzjonijiet l-oħra tal-Unjoni Ewropea u lill-istituzzjonijiet ta' awditjar tal-Istati Membri.


title: Deċiżjoni tal-Kunsill (PESK) 2016/2233 tas-6 ta' Diċembru 2016 li tħassar il-Pożizzjoni Komuni 96/697/PESK dwar Kuba

text:
               13.12.2016

               MT

               Il-Ġurnal Uffiċjali tal-Unjoni Ewropea

               LI 337/41

         DEĊIŻJONI TAL-KUNSILL (PESK) 2016/2233
   tas-6 ta' Diċembru 2016
   li tħassar il-Pożizzjoni Komuni 96/697/PESK dwar Kuba
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-2 ta' Diċembru 1996 il-Kunsill adotta l-Pożizzjoni Komuni 96/697/PESK (1), li tiddefinixxi l-pożizzjoni u l-objettivi tal-Unjoni fir-relazzjonijiet tagħha ma' Kuba.

               (2)

               Il-Pożizzjoni Komuni 96/697/PESK ipprevediet il-possibbiltà ta' negozjati għal ftehim ta' kooperazzjoni ma' Kuba.

               (3)

               Fl-10 ta' Frar 2014 il-Kunsill u r-Rappreżentanti tal-Gvernijiet tal-Istati Membri, imlaqqgħin fi ħdan il-Kunsill, awtorizzaw lill-Kummissjoni biex tiftaħ negozjati mar-Repubblika ta' Kuba għal ftehim dwar djalogu politiku u kooperazzjoni.

               (4)

               In-negozjati ġew ikkompletati b'suċċess bl-inizjalar, fil-11 ta' Marzu 2016, tal-Ftehim ta' Djalogu Politiku u Kooperazzjoni bejn l-Unjoni Ewropea u l-Istati Membri tagħha, minn naħa waħda, u r-Repubblika ta' Kuba, min-naħa l-oħra (“il-Ftehim”).

               (5)

               Il-Ftehim ser jikkostitwixxi l-qafas legali il-ġdid għar-relazzjonijiet bejn il-Partijiet.

               (6)

               Għalhekk, jenħtieġ li l-Pożizzjoni Komuni 96/697/PESK titħassar,

         ADOTTA DIN ID-DEĊIŻJONI:
   Artikolu 1
   Il-Pożizzjoni Komuni 96/697/PESK hija b'dan imħassra.
   Artikolu 2
   Din id-Deċiżjoni għandha tidħol fis-seħħ fit-12 ta' Diċembru 2016.

      Magħmul fi Brussell, is-6 ta' Diċembru 2016.

            Għall-Kunsill

            Il-President

         P. KAŽIMÍR

      (1)  Il-Pożizzjoni Komuni 96/697/PESK tat-2 ta' Diċembru 1996 definita mill-Kunsill fuq il-bażi tal-Artikolu J.2 tat-Trattat fuq l-Unjoni Ewropea, dwar Kuba (ĠU L 322, 12.12.1996, p. 1).


title: Id-Deċiżjoni tal-Kunsill tal-5 ta' Ġunju 2003 dwar il-konklużjoni tal-Ftehim immirat lejn it-tiġdid tal-Ftehim ta' Koperazzjoni fix-xjenza u t-teknoloġija bejn il-komunità Ewropea u l-Gvern tal-Federazzjoni tar-Russja

text:
Avviż Legali Importanti

|

32003D0798

Official Journal L 299 , 18/11/2003 P. 0020 - 0020

		Id-Deċiżjoni tal-Kunsilltal-5 ta' Ġunju 2003dwar il-konklużjoni tal-Ftehim immirat lejn it-tiġdid tal-Ftehim ta' Koperazzjoni fix-xjenza u t-teknoloġija bejn il-komunità Ewropea u l-Gvern tal-Federazzjoni tar-Russja(2003/798/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi il-Komunitajiet Ewropej, u b'mod partikolari it-tieni paragrafu ta' l-Artikoli 170, flimkien ma l-ewwel sentenza ta' l-ewwel subparagrafu ta' l-Artikolu 300(2), u l-ewwel subparagrafu ta' l-Artikolu 300(3) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi:(1) B'din id-deċiżjoni tas-16 ta' Novembru 2000 [2], il-Kunsill approva l-konklużjoni tal-Ftehim ta' koperazzjoni fix-xjenza u teknoloġija bejn il-Komunità Ewropea u l-Gvern tal-Federazzjoni Russa (min h awn il-quddiem imsejjaħ "Russja')."(2) L-Artikolu 12(b) tal-Ftehim jipprovdi kif ġej: "Dan il-Ftehim għandu jkun konkluż għal perjodu inizjali li jispiċċa fil-31 ta' Diċembru 2002 u jista' jkun imġedded bi Ftehim komuni bejn il-partijiet għal-perjodu addiżjonali ta' ħames snin".(3) B'nota verbali bid-data tad-19 ta' Settembru 2002, il-Ministeru ta' l-Affarijiet Barranin staqsa għat-tiġdid tal-Ftehim msemmi hawn fuq għal ħames snin: il-partijiet tal-Ftehim jikkonsidra t-tiġdid tal-Ftehim għandu jkun għall-interess tat-tnejn.(4) Il-materjal li jinsab fil-Ftehim imġedded għandu jkun identiku bħal materjal kontenut fil-Ftehim li għadu kif spiċċa.(5) Il-Ftehim kien li jġedded il-Ftehim fuq koperazzjoni fix-xjenza u teknoloġija bejn il-Komunità Ewropea u l-Gvern tal-Federazzjoni Russa għandu jkun approvat min-naħa tal-Komunità,IDDEĊIEDA DAN LI ĠEJ:Artikolu 1Il-mira tal-Ftehim kien għat-tiġdid tal-Ftehim ta' koperazzjoni fix-xjenza u teknoloġija bejn il-komunità Ewropea u l-Gvern tal-Federazzjoni tar-Russja għal perjodu addizjonali ta' ħames snin huwa hawnhekk approvat mill-Komunità.It-test ta' dan il-Ftehim huwa anness ma' din id-Deċiżjoni.Artikolu 2Il-President tal-Kunsill huwa ħawnhekk awtorizzat li jaħtar persuna(i) bil-poter li jiffirma l-Ftehim biex jesprimi il-kunsens tal-Komunità li jkun marbut biha.Magħmula fi Brussel, fil-5 ta' Ġunju 2003.F'isem il-KunsillIl-PresidentM. Stratakis[1] Opinjoni tat-13 ta' Mejju 2003 (għada mhux Ippublikata fil-ġurnal uffiċjali).[2] ĠU L 299, 28.11.00, p. 14.--------------------------------------------------


title: 2004/502/: 2004/502/KE:#Deċiżjoni tal-bank ċentrali ewropew tat-22 ta’ April, 2004 dwar l-ishma perċentwali tal-banek ċentrali nazzjonali fl-iskema tas-sottoskrizzjoni tal-kapital tal-Bank Ċentrali Ewropew (BĊE/2004/5)

text:
               9.6.2004

               MT

               Il-Ġurnal Uffiċjali ta' l-Unjoni Ewropea

               L 205/5

         DEĊIŻJONI TAL-BANK ĊENTRALI EWROPEW
   tat-22 ta’ April, 2004
   dwar l-ishma perċentwali tal-banek ċentrali nazzjonali fl-iskema tas-sottoskrizzjoni tal-kapital tal-Bank Ċentrali Ewropew
   (BĊE/2004/5)
   (2004/502/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artikoli 29.4 u 49.3,
   Wara li kkunsidra l-kontribuzzjoni tal-Kunsill Ġenerali tal-Bank Ċentrali Ewropew (BĊE) skond ir-raba' subinċiż ta' l-Artikolu 47.2 ta' l-Istatut,
   Billi:

               (1)

               Id-Deċiżjoni BĊE/2003/17 tat-18 ta’ Diċembru, 2003, dwar l-ishma perċentwali tal-banek ċentrali nazzjonali fl-iskema tas-sottoskrizzjoni tal-kapital tal-Bank Ċentrali Ewropew (1), stabbiliet b’effett mill-1 ta' Jannar, 2004, il-proporzjonijiet assenjati lill-banek ċentrali nazzjonali (BĊNi) li kienu parti mis-Sistema Ewropea tal-Banek Ċentrali (SEBĊ) fl-1 ta' Jannar, 2004 fl-iskema tas-sottoskrizzjoni tal-kapital tal-BĊE (minn issa' l quddiem “il-proporzjonijiet fl-iskema kapitali” u “l-iskema kapitali” rispettivament).

               (2)

               Minħabba s-sħubija tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Rpubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka fl-Unjoni Ewropea, u tal-fatt li l-BĊNi rispettivi tagħhom se jsiru parti mis-SEBĊ fl-1 ta' Mejju, 2004, il-kapital sottoskritt tal-BĊE għandu jiżdied awtomatikament skond l-Artikolu 49.3 ta' l-iStatut. Din iż-żieda teħtieġ il-kalkulazzjoni tal-proporzjon fl-iskema kapitali ta' kull BĊNi li jkun parti mis-SEBĊ fl-1 ta' Mejju, 2004, b’analoġija ma' l-Artikolu 29.1 u b’konformita' ma' l-Artikolu 29.2 ta' l-iStatut. L-iskema kapitali estiża tal-BĊE u l-proporzjon ta' l-iskema kapitali ta' kull BĊN japplika b' effett mill-1 ta' Mejju, 2004.

               (3)

               Skond id-Deċiżjoni tal-Kunsill 2003/517/KE tal-15 ta' Lulju, 2003, dwar id-data statistika li għandha tintuża għall-aġġustament ta' l-iskema tas-sottoskrizzjoni tal-kapital tal-Bank Ċentrali Ewropew (2), il-Kummisjoni Ewropea pprovdiet lill-BĊE bid-data statistika li għandha tintuża fid-determinazzjoni ta’ l-iskema kapitali estiża.

               (4)

               Minħabba l-Artikolu 3.3 tar-Regoli tal-Proċedura tal-Kunsill Ġenerali tal-Bank Ċentrali Ewropew, u minħabba l-kontribuzzjoni tal-Kunsill Ġenerali għal din id-Deċiżjoni, il-Gvernaturi taċ-Česká národní banka, ta' l-Eesti Pank, tas-Central Bank of Cyprus, tal-Latvijas Banka, tal-Lietuvos bankas, tal-Magyar Nemzeti Bank, tal-Bank Ċentrali ta' Malta, tan-Narodowy Bank Polski, tal-Banka Slovenije u tan-Národná banka Slovenska kellhom l-opportunita' biex jippreżentaw l-osservazzjonijiet dwar din id-Deċiżjoni qabel ma tiġi addottata,

         IDDEĊIEDA KIF ĠEJ:
   Artikolu 1
   Aġġustament
   Fejn il-Kummissjoni Ewropea tipprovdi data statistika riveduta biex tintuża fl-aġġustament ta' l-iskema kapitali u l-figuri ma jlaħħqux għall-100 %, id-differenza għandha tkun kumpensata kif ġej: (i) jekk it-total ikun anqas minn 100 %, billi jiżdied 0,0001 ta' punt peċentwali ma' l-iżgħar sehem (ishma) f’ordni axxendenti sakemm jintlaħaq il-100 % eżatti, jew (ii) jekk it-total ikun iżjed minn 100 %, billi jitnaqqas 0,0001 ta' punt peċentwali f’ordni dixxendenti mill-akbar sehem (ishma) sakemm jintlaħaq il-100 % eżatti.
   Artikolu 2
   Il-Proporzjonijiet fl-iskema kapitali
   Il-proporzjonijiet assenjati lil kull BĊN fl-iskema kapitali deskritta fl-Artikolu 29 ta' l-Istatut, għandhom, b’effett mill-1 ta' Mejju, 2004, ikunu kif ġej:

               Nationale Bank van België/Banque Nationale de Belgique

               2,5502  %

               Česká národní banka

               1,4584  %

               Danmarks Nationalbank

               1,5663  %

               Deutsche Bundesbank

               21,1364  %

               Eesti Pank

               0,1784  %

               Bank of Greece

               1,8974  %

               Banco de España

               7,7758  %

               Banque de France

               14,8712  %

               Central Bank and Financial Services Authority of Ireland

               0,9219  %

               Banca d’Italia

               13,0516  %

               Central Bank of Cyprus

               0,1300  %

               Latvijas Banka

               0,2978  %

               Lietuvos bankas

               0,4425  %

               Banque centrale du Luxembourg

               0,1568  %

               Magyar Nemzeti Bank

               1,3884  %

               Bank Ċentrali ta’ Malta

               0,0647  %

               De Nederlandsche Bank

               3,9955  %

               Oesterreichische Nationalbank

               2,0800  %

               Narodowy Bank Polski

               5,1380  %

               Banco de Portugal

               1,7653  %

               Banka Slovenije

               0,3345  %

               Národná banka Slovenska

               0,7147  %

               Suomen Pankki

               1,2887  %

               Sveriges Riksbank

               2,4133  %

               Bank of England

               14,3822  %

         Artikolu 3
   Dispożizzjonijiet finali
   1.   Din id-Deċiżjoni għandha tidħol fis-seħħ fit-23 ta’ April, 2004.
   2.   Id-Deċiżjoni BĊE/2003/17 hija bil-preżenti rrevokata b’effett mill-1 ta' Mejju, 2004.

      Magħmula fi Frankfurt am Main, fit-22 ta’ April, 2004.

            Il-President tal-BĊE

         Jean-Claude TRICHET

      (1)  ĠU L 9, 15.1.2004, p. 27.

      (2)  ĠU L 181, 19.7.2003, p. 43.


Avviż Legali Importanti

|

32006D0896

Deċiżjoni Nru 896/2006/KE tal-Parlament Ewropew u tal-Kunsill ta' l- 14 ta' Ġunju 2006 li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom

Official Journal L 167 , 20/06/2006 P. 0008 - 0013 Official Journal L 170 , 23/06/2006 P. 0008 - 0013

		Deċiżjoni Nru 896/2006/KE tal-Parlament Ewropew u tal-Kunsillta' l- 14 ta' Ġunju 2006li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhomIL-PARLAMENT EWROPEW U L-KUNSILL TA’ L-UNJONI EWROPEA,wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 62(2)(a) tiegħu,wara li kkunsidraw il-proposta mill-Kummissjoni,waqt li jaġixxu skond il-proċedura stabbilita fl-Artikolu 251 tat-Trattat [1],billi:(1) Skond l-Artikolu 21 tal-Konvenzjoni tad- 19 ta’ Ġunju 1990 li timplimenta t-Trattat ta’ Schengen ta’ l- 14 ta’ Ġunju 1985 bejn il-Gvernijiet ta’ l-Istati ta’ l-Unjoni Ekonomika tal-Benelux, ir-Repubblika Federali tal-Ġermanja u r-Repubblika ta' Franza dwar l-abolizzjoni gradwali tal-kontrolli fuq il-fruntieri komuni tagħhom [2] (minn hawn 'il quddiem "il-Konvenzjoni ta' Schengen") il-permessi ta’ residenza maħruġa mill-Istati Membri li jimplimentaw b’mod sħiħ l-acquis ta’ Schengen huma rikonoxxuti reċiprokament bħala ekwivalenti għall-viża uniformi.(2) Ir-regoli attwali tal-Komunità madankollu ma jipprevedux reġim simplifikat għall-kontroll ta’ persuni fuq il-fruntieri esterni fejn il-permessi ta’ residenza maħruġa minn pajjiżi terzi jkunu jistgħu jitqiesu bħala ekwivalenti għall-viża uniformi għal skopijiet ta’ tranżitu miż-żona komuni jew ta’ żjara qasira fiha.(3) Iċ-ċittadini ta’ pajjiżi terzi li jkollhom permess ta’ residenza maħruġ mill-Iżvizzera u li huma suġġetti għall-obbligu ta’ viża taħt ir-Regolament tal-Kunsill (KE) Nru 539/2001 tal- 15 ta’ Marzu 2001, li jsemmi l-pajjiżi terzi li ċ-ċittadini tagħhom għandu jkollhom viżi meta jkunu qed jaqsmu l-fruntieri esterni, kif ukoll dawk iċ-ċittadini eżentati minn dak ir-rekwiżit [3] għandhom japplikaw għal viża meta dawn jgħaddu fi tranżitu miż-żona komuni meta jkunu qed jirritornaw lejn il-pajjiż tagħhom ta’ l-oriġini. B' riżultat ta' dan l-uffiċċji Konsolari ta’ l-Istati Membri fl-Iżvizzera qed ikollhom jittrattaw numru kbir ta’ applikazzjonijiet ta’ viżi li jkunu ġew sottomessi minn ċittadini ta’ pajjiżi terzi. Diffikultajiet simili seħħew f’dak li jikkonċerna l-applikazzjonijiet għal viżi li jkunu saru minn persuni li jkollhom permess ta’ residenza maħruġ mil-Liechtenstein.(4) Bħala riżultat ta’ l-implimentazzjoni f’żewġ stadji ta’ l-acquis ta’ Schengen, l-Istati Membri l-ġodda li ssieħbu fl-Unjoni Ewropea fl- 1 ta’ Mejju 2004 huma meħtieġa li minn dik id-data jibdew joħorġu viżi nazzjonali lil ċittadini ta’ pajjiżi terzi li jkollhom permess ta’ residenza maħruġ mill-Iżvizzera u l-Liechtenstein u li jkunu suġġetti għall-obbligu ta’ viża taħt ir-Regolament tal-Kunsill (KE) Nru 539/2001. Uħud mill-Istati Membri l-ġodda urew it-tħassib tagħhom dwar il-piż amministrattiv żejjed li dan se joħloq għall-konsolati tagħhom fl-Iżvizzera u l-Liechtenstein.(5) Ma jidhirx li huwa ta’ ħtieġa għall-Istati Membri li din il-kategorija ta’ persuni jkollhom viża, minħabba li dawn jirrappreżentaw riskju baxx ħafna ta’ immigrazzjoni illegali għall-Istati Membri.(6) Sabiex tkun indirizzata s-sitwazzjoni fl-uffiċċji konsolari fl-Iżvizzera u l-Liechtenstein, kemm ta’ l-Istati Membri li jimplimentaw b’mod sħiħ l-acquis ta’ Schengen kif ukoll ta’ l-Istati Membri l-ġodda, għandu jiġi introdott reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali ta’ ċerti permessi ta’ residenza maħruġa mill-awtoritajiet ta’ l-Iżvizzera u l-Liechtenstein bħala li huma ekwivalenti għall-viżi uniformi jew nazzjonali.(7) Tali rikonoxximent għandu jkun limitat għall-finijiet ta' tranżitu, u m'għandux jaffettwa l-possibbiltà li l-Istati Membri joħorġu viżi għal żjara qasira.(8) L-applikazzjoni tar-reġim ta’ rikonoxximent għandu jkun obbligatorju għall-Istati Membri li jimplimentaw b’mod sħiħ l-acquis ta’ Schengen, iżda mhux għall-Istati Membri l-ġodda li japplikaw id-Deċiżjoni Nru 895/2006/KE tal-Parlament Ewropew u tal-Kunsill ta' l-14 ta’ Ġunju 2006 li tintroduċi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mir-Repubblika Ċeka, mill-Estonja, miċĊipru, mill-Latvja, mill-Litwanja, mill-Ungerija, minn Malta, mill-Polonja, mis-Slovenja u mis-Slovakkja ta’ ċerti dokumenti bħala ekwivalenti għall-viżi nazzjonali tagħhom għal skopijiet ta’ tranżitu mit-territorji tagħhom [4] matul il-perjodu transizzjonali sad-data li għandha tiġi stabbilita mill-Kunsill, skond l-ewwel sub-paragrafu ta’ l-Artikolu 3(2) ta’ l-Att ta' l-Adeżjoni ta’ l-2003.(9) Il-kundizzjonijiet tad-dħul stabbiliti fl-Artikolu 5(1) tar-Regolament (KE) Nru 562/2006 tal-Parlament Ewropew u tal-Kunsill tal- 15 ta' Marzu 2006 li jistabbilixxi Kodiċi tal-Komunità dwar ir-regoli li jirregolaw il-moviment ta' persuni minn naħa għal oħra tal-fruntieri (Kodiċi tal-Fruntieri ta'Schengen) [5] għandhom jintlaħqu, ħlief għal kundizzjoni mniżżla fl-Artikolu 5(1)b tiegħu, sakemm din id-Deċiżjoni tistabbilixxi reġim ta’ ekwivalenza bejn il-viża ta’ tranżitu u l-permessi ta’ residenza maħruġa mill-Iżvizzera u l-Liechtenstein.(10) Minħabba li l-għan ta’ din id-Deċiżjoni tolqot direttament acquis tal-Komunità dwar viżi, u din ma tistax tintlaħaq b'mod suffiċjenti mill-Istati Membri u għalhekk, minħabba l-iskala u l-effetti ta’ din id-Deċiżjoni, din tkun tista’ tintlaħaq aħjar fuq livell ta’ Komunità, il-Komunità tista’ tadotta miżuri, skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f’dak l-Artikolu, din id-Deċiżjoni ma tmurx lil hinn minn dak li hu meħtieġ biex jintlaħaq dak l-għan.(11) Fir-rigward tar-Repubblika ta' l-Iżlanda u r-Renju tan-Norveġja, din id-Deċiżjoni tikkonstitwixxi żvilupp tad-dispożizzjonijiet ta’ l-acquis ta’ Schengen skond it-tifsira tal-Ftehim konkluż mill-Kunsill ta' l-Unjoni Ewropea u r-Repubblika ta' l-Iżlanda u r-Renju tan-Norveġja dwar l-assoċjazzjoni ta’ dawn l-Istati ma' l-implementazzjoni, l-applikazzjoni u l-iżvilupp ta’ l-acquis ta’ Schengen, li huma fl-ambitu tal-qasam imsemmi fl-Artikolu 1 punt (A) tad-Deċiżjoni tal-Kunsill 1999/437/KE [6] dwar ċerti arranġamenti għall-applikazzjoni ta’ dak il-Ftehim.(12) Skond l-Artikoli 1 u 2 tal-Protokoll dwar il-Pożizzjoni tad-Danimarka, mehmuż mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka mhux qed tieħu sehem fl-adozzjoni mill-Kunsill ta’ din id-Deċiżjoni, u mhix marbuta biha jew suġġetta għall-applikazzjoni tagħha. Peress li din id-Deċiżjoni tibni fuq l-acquis ta’ Schengen taħt id-dispożizzjonijiet tat-Titolu IV tal-Parti Tlieta tat-Trattat li jistabbilixxi l-Komunità Ewropea, id-Danimarka għandha tiddeċiedi, skond l-Artikolu 5 tal-Protokoll imsemmi, f’perjodu ta’ sitt xhur wara d-data ta' l-adozzjoni ta' din id-Deċiżjoni, jekk hi tkunx se timplimentaha fil-liġi nazzjonali tagħha.(13) Din id-Deċiżjoni tikkostitwixxi żvilupp tad-dispożizzjonijiet ta’ l-acquis ta’ Schengen, li fih ir-Renju Unit mhux qed jieħu sehem skond id-Deċiżjoni tal-Kunsill 2000/365/KE tad- 29 ta' Mejju 2000 dwar it-talba tar-Renju Unit tal-Gran Brettanja u ta' l-Irlanda ta' fuq biex jieħdu sehem f'uħud mid-dispożizzjonijiet ta' l-acquis ta' Schengen [7]. Ir-Renju Unit, għalhekk mhux jieħu sehem fl-adozzjoni tagħha u mhuwiex marbut biha jew suġġett għall-applikazzjoni tagħha.(14) Din id-Deċiżjoni tikkostitwixxi żvilupp tad-dispożizzjonijiet ta’ l-acquis ta’ Schengen, li fih l-Irlanda mhix qed tieħu sehem skond id-Deċiżjoni tal-Kunsill 2002/192/KE tat-28 ta' Frar 2002 dwar it-talba ta' l-Irlanda biex tieħu sehem f'uħud mid-dispożizzjonijiet ta' l-acquis ta' Schengen [8]. L-Irlanda, għalhekk mhix tieħu sehem fl-adozzjoni tagħha u mhix marbuta biha jew suġġetta għall-applikazzjoni tagħha.ADOTTAW DIN ID-DEĊIŻJONI:Artikolu 1Din id-Deċiżjoni tistabbilixxi reġim simplifikat għall-kontroll ta’ persuni fuq il-fruntieri esterni li huwa bbażat fuq ir-rikonoxximent unilaterali mill-Istati Membri ta’ permessi ta’ residenza maħruġa mill-Iżvizzera u l-Liechtenstein lil ċittadini ta’ pajjiżi terzi b’obbligu ta’ viża skond ir-Regolament (KE) Nru 539/2001 bħala ekwivalenti għall-viża uniformi jew nazzjonali tagħhom għall-għan ta’ tranżitu.L-implimentazzjoni ta' din id-Deċiżjoni m'għandiex taffettwa l-kontrolli fuq persuni fil-fruntieri esterni b'konformità ma l-Artikoli 5 sa 13 u 18 sa 19 tar-Regolament (KE) Nru 562/2006.Artikolu 2L-Istati Membri li jimplimentaw b’mod sħiħ l-acquis ta’ Schengen għandhom jirrikonoxxu unilateralment il-permessi ta’ residenza maħruġa mill-Iżvizzera u l-Liechtenstein u li qed jidhru fl-Anness.L-Istati Membri l-ġodda li japplikaw id-Deċiżjoni Nru 895/2006/KE jistgħu jirrikonoxxu unilatermalment il-permessi ta’ residenza mniżżla fl-Anness għal din id-Deċiżjoni bħala ekwivalenti għall-viża ta’ tranżitu nazzjonali tagħhom. Dan ir-rikonoxximent għandu jibqa’ jseħħ sad-data li għandha tkun stabbilita mill-Kunsill skond l-ewwel subparagrafu ta' l-Artikolu 3(2) ta’ l-Att ta' l-Adeżjoni ta’ l-2003.Artikolu 3Il-perjodu tat-tranżitu taċ-ċittadini ta’ pajjiżi terzi mit-territorju ta’ l-Istat(i) Membru(i) m’għandux ikun ta’ iktar minn ħamest ijiem.Il-perjodu tal-validità tad-dokumenti mniżżla fl-Anness għandu jkopri l-perjodu tat-tranżitu.Article 4Kull Stat Membru ġdid għandu javża lill-Kummissjoni sa l- 1 ta’ Awwissu 2006, jekk hu jiddeċiedi li japplika din id-Deċiżjoni. Il-Kummissjoni għandha tippubblika l-informazzjoni komunikata mill-Istati Membri l-ġodda fil-Ġurnal Uffiċjali ta’ l-Unjoni Ewropea.Artikolu 5Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali ta’ l-Unjoni Ewropea.Għandha tapplika sad-data li fiha d-dispożizzjonijiet ta' l-Artikolu 21 tal-Konvenzjoni ta' Schengen jidħlu fis-seħħ għall-Iżvizzera u għal-Liechtenstein bi qbil ma l-Artikolu 15 tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera bl-implimentazzjoni, l-applikazzjoni u l-iżvilupp ta' l-acquis ta' Schengen.Artikolu 6Din id-Deċiżjoni hija indirizzata lill-Istati Membri skond it-Trattat li jistabbilixxi l-Komunità Ewropea.Magħmula fi Strasburgu, nhar l- 14 ta’ Ġunju 2006.Għall-Parlament EwropewIl-PresidentJ. Borrell FontellesGħall-KunsillIl-PresidentH. Winkler[1] Opinjoni tal-Parlament Ewropew tas- 6 ta' April 2006 (għadha mhux ippubblikata fil-Ġurnal Uffiċjali), u d-Deċiżjoni tal-Kunsill ta' l- 1 ta' Ġunju 2006.[2] ĠU L 239, 22.9.2000, p. 19.[3] ĠU L 81, 21.3.2001, p. 1. Regolament kif emendat l-aħħar bir-Regolament (KE) Nru 851/2005 (ĠU L 141, 4.6.2005, p. 3).[4] Ara p. 1 ta' dan il-Ġurnal Uffiċjali.[5] ĠU L 105, 13.4.2006, p. 1.[6] ĠU L 176, 10.7.1999, p. 31.[7] ĠU L 131, 1.6.2000, p. 43.[8] ĠU L 64, 7.3.2002, p. 20.--------------------------------------------------ANNESSLista ta’ permessi ta’ residenza maħruġa mill-Konfederazzjoni Żvizzera u l-Liechtenstein u msemmija fl-Artikolu 2A. PERMESSI TA’ RESIDENZA MAĦRUĠA MILL-IŻVIZZERA- Ktejjeb għall-barranin B Ausländerausweis B/Livret pour étrangers B/Libretto per stranieri B/Legitimaziun d’esters B (Permess ta’ residenza temporanja tat-tip B. Maħruġ fil-verżjonijiet ta’ tliet jew erba’ lingwi) (Griż)- Ktejjeb għall-barranin Ċ Ausländerausweis C/Livret pour étrangers C/Libretto per stranieri C (Permess ta’ residenza permanenti tat-tip Ċ) (Aħdar)- Ktejjeb għall-barranin Ċi Ausländerausweis Ci/Livret pour étrangers Ci/Libretto per stranieri Ci (Permess ta’ residenza tat-tip Ċi għall-imsieħba u l-ulied (sa 25 sena) ta' l-uffiċjali ta' l-organizzazzjonijiet internazzjonali u tal-membri tar-rappreżentanti barranin fl-Iżvizzera li jwettqu attività ta' qligħ ta' flus fuq is-suq tax-xogħol Żvizzeru (Aħmar)- Legitimationskarten (Aufenthaltsbewilligung) vom Eidgenössischen Departement für auswärtige Angelegenheiten/Cartes de légitimation (titres de séjour) du Département fédéral des affaires étrangères/Carte di legittimazione (titoli di soggiorno) del Dipartimento federale degli affari esteri Dokumenti ta' leġittimazzjoni (permess ta' residenza)- Legitimationskarte "B" (mit rosafarbigem Streifen): Missionschefs der diplomatischen, ständigen oder Spezialmissionen, leitende Beamte internationaler Organisationen und Familienmitglieder, die den gleichen Status besitzen/Carte de légitimation "B" (à bande rose): Chefs de mission diplomatique, permanente ou spéciale, membres de la haute direction des organisations internationales et membres de famille qui jouissent du même statut/Carta di legittimazione "B" (a banda rosa): capimissione di missioni diplomatiche permanenti o speciali, funzionari superiori di organizzazioni internazionali e loro familiari che beneficiano dello stesso statuto Dokument ta' leġittimazzjoni "B" (bi strixxa roża): Kapijiet ta' missjoni diplomatika, permanenti jew speċjali, membri tat-tmexxija għolja ta' l-organizzazzjonijiet internazzjonali u membri tal-familja li jgawdu mill-istess statut- Legitimationskarte "C" (mit rosafarbigem Streifen): Mitglieder des diplomatischen Personals der diplomatischen, ständigen oder Spezialmissionen, Beamte internationaler Organisationen und Familienmitglieder, die den gleichen Status besitzen/Carte de légitimation "C" (à bande rose): membres du personnel diplomatique des missions diplomatiques, permanentes ou spéciales, hauts fonctionnaires des organisations internationales et membres de famille qui jouissent du même statut/Carta di legittimazione "C" (a banda rosa): membri del personale diplomatico di missioni diplomatiche permanenti o speciali, funzionari di organizzazioni internazionali e familiari che beneficiano dello stesso statuto Dokument ta' leġittimazzjoni "Ċ" (bi strixxa roża): membri tal-persunal diplomatiku ta' missjonijiet diplomatiċi permanenti jew speċjali, uffiċjali ta' organizzazzjonijiet internazzjonali u membri tal-familja li jgawdu mill-istess statut- Legitimationskarte "D" (mit blauem Streifen): Mitglieder des Verwaltungs- und technischen Personals der diplomatischen, ständigen oder Spezialmissionen und Familienmitglieder, die den gleichen Status besitzen/Carte de légitimation "D" (à bande bleue): membres du personnel administratif et technique des missions diplomatiques, permanentes ou spéciales et membres de famille qui jouissent du même statut/Carta di legittimazione "D" (a banda blu): membri del personale amministrativo e tecnico di missioni diplomatiche permanenti o speciali e familiari che beneficiano dello stesso statuto Dokument ta' leġittimazzjoni "D" (bi strixxa blu): membri tal-persunal amministrattiv u tekniku tal-missjonijiet diplomatiċi, permanenti jew speċjali u membri tal-familja li jgawdu mill-istess statut- Legitimationskarte "D" (mit braunem Streifen): Beamte der Kategorie Berufspersonal internationaler Organisationen und Familienmitglieder, die den gleichen Status besitzen/Carte de légitimation "D" (à bande brune): fonctionnaires de la catégorie professionnelle des organisations internationales et membres de famille qui jouissent du même statut/Carta di legittimazione "D" (a banda marrone): funzionari appartenenti alla categoria del personale di carriera di organizzazioni internazionali e familiari che beneficiano dello stesso statuto Dokument ta' leġittimazzjoni "D" (bi strixxa kannella): uffiċjali tal-kategorija professjonali ta' organizzazzjonijiet internazzjonali u membri tal-familja li jgawdu mill-istess statut- Legitimationskarte "E" (mit violettem Streifen): Mitglieder des Dienstpersonals der diplomatischen, ständigen oder Spezialmissionen, Beamte der allgemeinen Dienste internationaler Organisationen und Familienmitglieder, die den gleichen Status besitzen/Carte de légitimation "E" (à bande violette): membres du personnel de service des missions diplomatiques, permanentes et spéciales, fonctionnaires des services généraux des organisations internationales et membres de famille qui jouissent du même statut/Carta di legittimazione "E" (a banda viola): membri del personale di servizio di missioni diplomatiche permanenti e speciali, funzionari dei servizi generali di organizzazioni internazionali e familiari che beneficiano dello stesso statuto Dokument ta' leġittimazzjoni "E" (bi strixxa vjola): membri tal-persunal ta' servizz ta' missjonijiet diplomatiċi permanenti jew speċjali, uffiċjali tas-servizzi ġenerali ta' organizzazzjonijiet internazzjonali u membri tal-familja li jgawdu mill-istess statut- Legitimationskarte "F" (mit gelbem Streifen): private Hausangestellte der Mitglieder der diplomatischen, ständigen oder Spezialmissionen und der von Berufs-Konsularbeamten geleiteten konsularischen Vertretungen sowie private Hausangestellte der Beamten internationaler Organisationen/Carte de légitimation "F" (à bande jaune): domestiques privés des membres des missions diplomatiques, permanentes ou spéciales et des postes consulaires de carrière et domestiques privés des fonctionnaires des organisations internationales/Carta di legittimazione "F" (a banda gialla): personale domestico privato di membri di missioni diplomatiche permanenti o speciali e di rappresentanze consolari dirette da funzionari consolari di carriera nonché personale domestico privato di funzionari di organizzazioni internazionali Dokument ta' leġittimazzjoni "F" (bi strixxa safra): qaddejja privati tal-membri tal-missjonijiet diplomatiċi, permanenti jew speċjali u ta' postijiet konsulari ta' professjoni kif ukoll qaddejja privati ta' uffiċjali ta' organizzazzjonijiet internazzjonali- Legitimationskarte "G" (mit türkisem Streifen): Beamte internationaler Organisationen mit Arbeitsvertrag von begrenzter Dauer und Familienmitglieder, die den gleichen Status besitzen/Carte de légitimation "G" (à bande turquoise): fonctionnaires des organisations internationales (contrat de travail "court terme") et membres de famille qui jouissent du même statut/Carta di legittimazione "G" (a banda turchese): funzionari di organizzazioni internazionali con contratto di lavoro a durata determinata e familiari che beneficiano dello stesso statuto Dokument ta' leġittimazzjoni "Ġ" (bi strixxa ċelesti): uffiċjali tal-kategorija ta' organizzazzjonijiet internazzjonali (kuntratt ta' xogħol "għal perijodu qasir") u membri tal-familja li jgawdu mill-istess statut- Legitimationskarte "H" (mit weißem Streifen): Personen ohne Privilegien und Immunitäten, die ermächtigt sind, Mitglieder der diplomatischen, ständigen oder Spezialmissionen und der konsularischen Vertretungen zu begleiten, Mitarbeiter internationaler Organisationen ohne Beamtenstatus/Carte de légitimation "H" (à bande blanche): personnes sans privilèges et immunités autorisées à accompagner les membres des missions diplomatiques, permanentes ou spéciales et des consulats, collaborateurs des organisations internationales qui ne font pas partie des fonctionnaires de ces dernières/Carta di legittimazione "H" (a banda bianca): persone senza privilegi e immunità autorizzate a accompagnare membri di missioni diplomatiche permanenti o speciali e di consolati, collaboratori di organizzazioni internazionali senza statuto di funzionari Dokument ta' leġittimazzjoni "Ħ" (bi strixxa bajda): persuni mingħajr privileġġi u immunitajiet awtorizzati jakkumpanjaw lill-membri tal-missjonijiet diplomatiċi, permanenti jew speċjali u tal-konsulati, kollaboraturi ta' organizzazzjonijiet internazzjonali li ma jiffurmawx parti mill-uffiċjali ta' dawn ta' l-aħħar- Legitimationskarte "I" (mit olivem Streifen): Personal nicht schweizerischer Staatsangehörigkeit des Internationalen Komitees vom Roten Kreuz und Familienmitglieder, die den gleichen Status besitzen/Carte de légitimation "I" (à bande olive): membres du personnel non suisse du Comité international de la Croix-Rouge et membres de famille qui jouissent du même statut/Carta di legittimazione "I" (a banda oliva): membri del personale non svizzero del Comitato internazionale della Croce Rossa e familiari che beneficiano dello stesso statuto Dokument ta' leġittimazzjoni "I" (bi strixxa ħadra skura): membri tal-persunal mhux Żvizzeru tal-Kumitat Internazzjonali tas-Salib l-Aħmar u membri tal-familja li jgawdu mill-istess statut- Legitimationskarte "K" (mit rosafarbigem Streifen): Berufs-Postenchefs und Berufs-Konsularbeamte der konsularischen Vertretungen und Familienmitglieder, die den gleichen Status besitzen/Carte de légitimation "K" (à bande rose): chefs de poste consulaire de carrière, fonctionnaires consulaires de carrière et membres de famille qui jouissent du même statut/Carta di legittimazione "K" (a banda rosa): capiposto consolari di carriera e funzionari consolari di carriera di rappresentanze consolari e familiari che beneficiano dello stesso statuto Dokument ta' leġittimazzjoni "K" (bi strixxa roża): kapijiet tal-post konsulari ta' professjoni, uffiċjali konsulari ta' professjoni u membri tal-familja li jgawdu mill-istess statut- Legitimationskarte "K" (mit blauem Streifen): Berufs-Konsularangestellte und Familienmitglieder, die den gleichen Status besitzen/Carte de légitimation "K" (à bande bleue): employés consulaires de carrière et membres de famille qui jouissent du même statut/Carta di legittimazione "K" (a banda blu): impiegati consolari di carriera e familiari che beneficiano dello stesso statuto Dokument ta' leġittimazzjoni "K" (bi strixxa blu): impjegati konsulari ta' professjoni u membri tal-familja li jgawdu mill-istess statut- Legitimationskarte "K" (mit violettem Streifen): Mitglieder des dienstlichen Hauspersonals von berufs-konsularischen Vertretungen und Familienmitglieder, die den gleichen Status besitzen/Carte de légitimation "K" (à bande violette): membres du personnel de service des représentations consulaires de carrière et membres de famille qui jouissent du même statut/Carta di legittimazione "K" (a banda viola): membri del personale di servizio di rappresentanze consolari di carriera e familiari che beneficiano dello stesso statuto Dokument ta' leġittimazzjoni "K" (bi strixxa vjola): membri tal-qaddejja tar-rappreżentazzjoni konsulari ta' professjoni u membri tal-familja li jgawdu mill-istess statut- Legitimationskarte "K" (mit weißem Streifen): Honorar-Postenchefs von konsularischen Vertretungen/Carte de légitimation "K" (à bande blanche): chefs de poste consulaire honoraire/Carta di legittimazione "K" (a banda bianca): capiposto onorari di rappresentanze consolari Dokument ta' leġittimazzjoni "K" (bi strixxa bajda): kapijiet ta' post ta' konslu onorarju- Legitimationskarte "L" (mit sandfarbigem Streifen): Personal nicht schweizerischer Staatsangehörigkeit der Internationale Gemeinschaft der Roten Kreuz- und Roten Halbmond-Gesellschaften und Familienmitglieder, die den gleichen Status besitzen/Carte de légitimation "L" (à bande de couleur sable): membres du personnel non suisse de la Fédération internationale des Sociétés de la Croix-Rouge et du Croissant-Rouge et membres de famille qui jouissent du même statut/Carta di legittimazione "L" (a banda color sabbia): membri del personale non svizzero della Federazione internazionale delle Società della Croce Rossa e della Mezzaluna Rossa e familiari che beneficiano dello stesso statuto Dokument ta' leġittimazzjoni "L" (bi strixxa kulur ir-ramel): membri tal-persunal mhux Żvizzeru tal-Federazzjoni Internazzjonali tas-Salib l-Aħmar u tan-Nofs Qamar l-Aħmar u membri tal-familja li jgawdu mill-istess statut- Legitimationskarte "O" (mit grauem Streifen): Mitglieder des Personals nicht schweizerischer Staatsangehörigkeit der Generaldelegation Palästinas und der ständigen Beobachtermission Palästinas und Familienmitglieder, die den gleichen Status besitzen/Carte de légitimation "O" (à bande grise): membres du personnel non suisse de la Délégation générale de Palestine et de la Mission permanente d'observation de la Palestine et membres de famille qui jouissent du même statut/Carta di legittimazione "O" (a banda grigia): membri del personale non svizzero della Delegazione generale di Palestina e della Missione permanente di osservazione della Palestina e familiari che beneficiano dello stesso statuto Dokument ta' leġittimazzjoni "O" (bi strixxa griża): membri tal-persunal mhux Żvizzeru tad-Delegazzjoni ġenerali tal-Palestina u tal-Missjoni permanenti ta' osservazzjoni tal-Palestina u membri tal-familja li jgawdu mill-istess statut- Legitimationskarte "S" (mit grünem Streifen): Mitglieder des Personals schweizerischer Staatsangehörigkeit der diplomatischen, ständigen und der Spezialmissionen, Beamte schweizerischer Staatsangehörigkeit internationaler Organisationen/Carte de légitimation "S" (à bande verte): membres du personnel de nationalité suisse des missions diplomatiques, permanentes et spéciales, fonctionnaires de nationalité suisse des organisations internationales/Carta di legittimazione "S" (a banda verde): membri del personale di nazionalità svizzera di missioni diplomatiche permanenti e speciali, funzionari di nazionalità svizzera di organizzazioni internazionali Dokument ta' leġittimazzjoni "S" (bi strixxa ħadra): membri tal-persunal ta' nazzjonalità Żvizzera tal-missjonijiet diplomatiċi permanenti u speċjali, uffiċjali ta' nazzjonalità Żvizzera ta' organizzazzjonijiet internazzjonali- Funktionsbescheinigung für wissenschaftliches Personal des CERN nicht schweizerischer Staatsangehörigkeit/Attestation de fonctions à l'usage du personnel scientifique non suisse du CERN/Attestato di funzione ad uso del personale scientifico non svizzero del CERN Ċertifikat ta' funzjoni għal użu tal-persunal xjentifiku mhux Żvizzeru tas-CERN- Bescheinung für Familienmitglieder des wissenschaftlichen Personals des CERN nicht schweizerischer Staatsangehörigkeit/Attestation à l'usage des membres de la famille du personnel scientifique non suisse du CERN/Attestato ad uso dei familiari del personale scientifico non svizzero del CERN Ċertifikat għal użu tal-membri tal-familja tal-persunal xjentifiku mhux Żvizzeru tas-CERNB. PERMESSI TA’ RESIDENZA MAĦRUĠA MIL-LIECHENSTEIN- Jahresaufenthaltsbewilligung (Permess ta’ residenza temporanja)- Niederlassungsbewilligung (Permess ta’ stabbiliment li l-validità tiegħu ma tkunx limitata fiż-żmien).--------------------------------------------------


title: 2014/824/UE: Deċiżjoni tal-Parlament Ewropew tat- 23 ta' Ottubru 2014 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima II — Il-Kunsill Ewropew u l-Kunsill

text:
               21.11.2014

               MT

               Il-Ġurnal Uffiċjali tal-Unjoni Ewropea

               L 334/94

         DEĊIŻJONI TAL-PARLAMENT EWROPEW
   tat-23 ta' Ottubru 2014
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima II — Il-Kunsill Ewropew u l-Kunsill

      (2014/824/UE)

   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2012 (1),

               —

               wara li kkunsidra l-kontijiet annwali kkonsolidati tal-Unjoni Ewropea għas-sena finanzjarja 2012 (COM(2013)570 — C7-0275/2013) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2012, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta' assigurazzjoni dwar l-affidabilità tal-kontijiet, kif ukoll dwar il-legalità u r-regolarità tal-operazzjonijiet li jaqgħu taħthom (4), ipprovduta mill-Qorti tal-Awdituri għas-sena finanzjarja 2012, skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra d-deċiżjoni tiegħu tas-3 ta' April 2014 (5) li tipposponi d-deċiżjoni ta' kwittanza għas-sena finanzjarja 2012, kif ukoll ir-riżoluzzjoni ta' ma' dik id-deċiżjoni,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b'mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (7), u b'mod partikolari l-Artikoli 164, 165 u 166 tiegħu,

               —

               wara li kkunsidra l-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (8),

               —

               wara li kkunsidra l-Artikoli 94 u l-Anness V tar-Regoli ta' Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġit (A8-0010/2014),

               1.

               Jiċħad il-kwittanza lis-Segretarju Ġenerali tal-Kunsill għall-implimentazzjoni tal-baġit tal-Kunsill Ewropew u tal-Kunsill għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Kunsill Ewropew, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew, lill-Kontrollur Ewropew għall-Protezzjoni tad-Data, u lis-Servizz Ewropew għall-Azzjoni Esterna, u biex jiżgura li jiġu ppubblikati f' Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 56, 29.2.2012.

      (2)  ĠU C 334, 15.11.2013, p. 1.

      (3)  ĠU C 331, 14.11.2013, p. 1.

      (4)  ĠU C 334, 15.11.2013, p. 122.

      (5)  ĠU L 266, 5.9.2014, p. 24.

      (6)  ĠU L 248, 16.9.2002, p. 1.

      (7)  ĠU L 298, 26.10.2012, p. 1.

      (8)  ĠU C 373, 20.12.2013, p. 1.


title: 2010/418/: Deċiżjoni tal-Kummissjoni tas- 17 ta’ Ġunju 2010 li tistabbilixxi l-kontribut finanzjarju tal-Unjoni lejn l-infiq li sar fil-kuntest tal-miżuri ta’ emerġenza li ttieħdu fil-ġlieda kontra l-marda tal-bluetongue fi Spanja fl-2004 u fl-2005 (notifikata bid-dokument numru C(2010) 3804)

text:
               29.7.2010

               MT

               Il-Ġurnal Uffiċjali tal-Unjoni Ewropea

               L 197/9

         DEĊIŻJONI TAL-KUMMISSJONI
   tas-17 ta’ Ġunju 2010
   li tistabbilixxi l-kontribut finanzjarju tal-Unjoni lejn l-infiq li sar fil-kuntest tal-miżuri ta’ emerġenza li ttieħdu fil-ġlieda kontra l-marda tal-bluetongue fi Spanja fl-2004 u fl-2005
   (notifikata bid-dokument numru C(2010) 3804)
   (It-test bl-Ispanjol biss huwa awtentiku)
   (2010/418/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1) u b’ mod partikolari l-Artikolu 3(4) tagħha,
   Billi:

               (1)

               It-tifqigħ tal-bluetongue seħħ fi Spanja fl-2004 u fl-2005. It-tifqigħa ta’ din il-marda ppreżentat riskju serju għall-popolazzjoni tal-bhejjem tal-Unjoni.

               (2)

               Id-Deċiżjoni tal-Kummissjoni 2005/650/KE tat-13 ta’ Settembru 2005 dwar għajnuna finanzjarja tal-Komunità fil-qafas ta’ miżuri ta’ emerġenza għall-ġlieda kontra l-bluetongue fi Spanja fl-2004 u fl-2005 (2) tat kontribut finanzjarju mill-Komunità lil Spanja għall-infiq li sar fil-miżuri ta’ emerġenza fil-ġlieda kontra l-marda tal-bluetongue fl-2004 u 2005.

               (3)

               Dik id-Deċiżjoni stipulat l-ewwel ħlas ta’ EUR 2 500 000 suġġett għar-riżultati tal-ispezzjonijiet in situ tal-Kummissjoni.

               (4)

               Skont l-Artikolu 6(2) ta’ dik id-deċiżjoni, il-bilanċ tal-kontribut finanzjarju tal-Unjoni jrid jitħallas abbażi tal-applikazzjoni mressqa f’limitu ta’ 60 ġurnata wara d-Deċiżjoni. Spanja ressqet l-applikazzjoni fil-11 ta’ Novembru 2005.

               (5)

               Skont l-Artikolu 4(2) tad-Deċiżjoni 2005/650/KE, il-bilanċ tal-kontribut finanzjarju tal-Unjoni issa għandu jiġi ffissat permezz ta’ deċiżjoni tal-Kummissjoni li għandha tiġi adottata skont il-proċedura tal-Artikolu 40 tad-Deċiżjoni 2009/470/KE.

               (6)

               Ir-riżultati tal-ispezzjonijiet imwettqa mill-Kummissjoni b’konformità mal-Artikolu 7 tad-Deċiżjoni 2005/650/KE u l-kundizzjonijiet għall-għoti tal-kontributi finanzjarji tal-Unjoni wrew li l-ammont kollu tal-infiq mibgħut ma jistax jiġi rikonoxxut bħala eliġibbli.

               (7)

               L-osservazzjonijiet tal-Kummissjoni, il-metodu għall-kalkolu tan-nefqa eliġibbli u l-konklużjonijiet finali ġew ikkomunikati lil Spanja f’ittra bid-data tal-1 ta’ Lulju 2009.

               (8)

               Fid-dawl ta’ dawn il-kunsiderazzjonijiet, l-ammont totali tal-kontribut finanzjarju tal-Unjoni lejn in-nefqa eliġibbli li saret għall-qerda u s-sorveljanza tal-marda tal-bluetongue fi Spanja fl-2004 u l-2005 issa għandu jiġi ffissat.

               (9)

               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DEĊIŻJONI:
   Artikolu 1
   Il-kontribut finanzjarju mill-Unjoni lil Spanja
   Il-kontribut finanzjarju totali tal-Komunità lejn in-nefqa li hija assoċjata mal-eradikazzjoni tal-marda tal-bluetongue fi Spanja fl-2004 u fl-2005 skont id-Deċiżjoni 2005/650/KE huwa ffissat għal EUR 2 850 183,00.
   Artikolu 2
   Arranġamenti għall-ħlas
   Il-bilanċ tal-kontribut finanzjarju tal-Unjoni huwa ffissat għal EUR 350 183,00.
   Artikolu 3
   Destinatarju
   Din id-Deċiżjoni hija indirizzata lir-Renju ta’ Spanja.

      Magħmul fi Brussell, is-17 ta’ Ġunju 2010.

            Għall-Kummissjoni

         John DALLI

            Membru tal-Kummissjoni

      (1)  ĠU L 155, 18.6.2009, p. 30.

      (2)  ĠU L 238, 15.9.2005, p. 19.


title: 2010/246/: Deċiżjoni tal-Kunsill tas- 26 ta’ April 2010 li taħtar disa’ membri tal-Qorti tal-Awdituri

text:
               1.5.2010

               MT

               Il-Ġurnal Uffiċjali tal-Unjoni Ewropea

               L 110/29

         DEĊIŻJONI TAL-KUNSILL
   tas-26 ta’ April 2010
   li taħtar disa’ membri tal-Qorti tal-Awdituri
   (2010/246/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 286(2) tiegħu,
   Wara li kkunsidra l-Opinjonijiet tal-Parlament Ewropew (1),
   Billi:

               (1)

               Il-mandati tas-Sur Jan KINŠT, is-Sinjura Kersti KALJULAID, is-Sur Igors LUDBORŽS, is-Sinjura Irena PETRUŠKEVIČIENĖ, is-Sur Gejza HALÁSZ, is-Sur Josef BONNICI, is-Sur Jacek UCZKIEWICZ, is-Sur Vojko Anton ANTONČIČ u s-Sur Július MOLNÁR jiskadu fis-6 ta’ Mejju 2010.

               (2)

               Għaldaqstant għandhom isiru ħatriet ġodda,

         ADOTTA DIN ID-DEĊIŻJONI:
   Artikolu Uniku
   Dawn li ġejjin huma b’dan maħturin bħala membri tal-Qorti tal-Awdituri għall-perijodu mis-7 ta’ Mejju 2010 sas-6 ta’ Mejju 2016:

               —

               Is-Sur Jan KINŠT,

               —

               Is-Sinjura Kersti KALJULAID,

               —

               Is-Sur Igors LUDBORŽS,

               —

               Is-Sinjura Rasa BUDBERGYTĖ,

               —

               Is-Sur Szabolcs FAZAKAS,

               —

               Is-Sur Louis GALEA,

               —

               Is-Sur Augustyn KUBIK,

               —

               Is-Sur Milan Martin CVIKL,

               —

               Is-Sur Ladislav BALKO.

      Magħmul fil-Lussemburgu, is-26 ta’ April 2010.

            Għall-Kunsill

            Il-President

         M. Á. MORATINOS

      (1)  Opinjonijiet mogħtija fil-25 ta’ Marzu 2010 (għadhom mhumiex ippubblikati fil-Ġurnal Uffiċjali).